ધર્મનિષ્ઠ આ શૂરવીર ભક્તે આકરી કસોટીઓ સરળતાથી પાર કરેલી. તેમને આ ઐશ્વર્ય કંઈ ઉપહારમાં નો‘તું મળ્યું. તેમનું જીવન જોઈને તેમની નિષ્ઠા જોઈને શ્રીહરિએ તેમને તાકાત આપેલી. સત્સંગના પ્રસિધ્ધ વૃતાંત પ્રમાણે શ્રીહરિએ જ્યારે ૧૮ ગામધણીઓને સાધુ થવાની આજ્ઞા કરી ત્યારે આ રાજપુરૂષે રાજસી ઠાઠમાઠ ઘરેણાં વિગેરેનો ત્યાગ રસ્તામાં જ કરેલો. વીંટીઓ હાર-કંદોરા ઉતારી પોટલી બાંધી અને ઘોડીને ગળે પોટલી બાંધીને ઘર તરફ રવાના કરી અને પોતેશ્રી હરિની આજ્ઞા મળતા સંન્યાસ તરફ રવાના થયા. આ છે સહજાનંદી બ્રહ્મતેજ.